Gargždų miesto stadionas

Gargždų miesto stadionas – įvairios paskirties stadionas Gargžduose, kuriame namų rungtynes žaidžia A lygos klubas FK Banga Gargždai. Priskirtas UEFA stadionų II kategorijai, talpa 2300 sėdimų vietų. Pagrindinė tribūna dengta.

 Istorija 
miniatiūra|250px|left|Stadionas 2020 m.

Stadionas atidarytas 1970 m., įrengtas 1972 m.Klaipėdos rajono savivaldybė. Lse.lt (tikrinta 2024-10-12). 2006 m. jame įsikūrė Klaipėdos rajono vaikų ir jaunių sporto mokykla.Sporto mokykla įsikūrė Gargždų stadione. 2006-03-15, Ve.lt (tikrinta 2024-10-12).

2009 m. buvo pradėti darbai ir vietoje paklota nauja dirbtinės dangos aikštė.< 2009 m. gegužės 26 d. po rekonstrukcijos stadionas atidarytas, jo tribūnose galėjo susėsti 1008 žiūrovai, iš kurių 828 – įsikurti po stogu. Atidarymo dieną A lygos rungtynes „Banga“ žaidė su „Sūduva“ (0-0). 2010 m. birželio 4 d. stadionas vėl atidarytas po rekonstrukcijos – šįkart buvo paklota nauja danga ir įrengta 600 vietų tribūna, stadione galėjo tilpti 1800 žiūrovų. „Bangos“ komanda tądien A lygos rungtynėse įveikė Tauragės „Tauro“ ekipą 2-1.

2011 m. buvo vėl renovuotas – šįkart įrengta apšvietimo sistema ir dviejų žvaigždučių FIFA dirbtinė danga.

2017 m. stadione buvo išklota bėgimo takų danga, įrengtos dvi krepšinio aikštelės, dvi šuolių į tolį aikštelės, rutulio stūmimo ir disko metimo zonos, nupirkti trys mobilūs krepšinio stovai. Visiems šiems darbams reikėjo apie 264 tūkst. eurų.

 Šaltiniai 

 Nuorodos 

 Nuotraukų galerija

Stadionas
Kategorija:Lietuvos futbolo stadionai